text: Слънчева събота, от неделя застудяване и сняг - Вестник Утро
  България | 4 януари 2020, 09:23 | коментара
  Времето над страната ще бъде предимно слънчево, от запад облачността през деня ще започне да се увеличава.
  Температурите ще се повишат в съботния ден и ще бъдат между 7 и 12 градуса, за София около 9 градуса, в Пловдив и Сандански до около 13 градуса. Валежи не се очакват.
  В неделя ще започне да нахлува студен въздух и температурите ще паднат с няколко градуса. Очаква се и да завали сняг почти в цялата страна, на места ще бъде мокър.
  Минималните температури ще бъдат между минус 3 и минус 1 градус, а максималните от 3 до 5 градуса, в Южна България и Видинско около 6 градуса.
  На Богоявление – понеделник, ще бъде студено, на места температурите още малко ще се понижат. Превалявания от дъжд и сняг се очакват в източните райони на страната. Минималните температури ще бъдат между минус 5 и минус 1 градус, за София около минус 7 градуса. Дневните температури в понеделник ще бъдат между 0 и 4 градуса, за София около минус 1 градус.